
	KULDĪGAS NOVADA DOME





Baznīcas ielā 1, Kuldīga, Kuldīgas novads, LV-3301, tālr.63322469, fakss 63341422 dome@kuldiga.lv www.kuldigasnovads.lv


Kuldīgā
APSTIPRINĀTI 
ar Kuldīgas novada domes
27.08.2026. sēdes lēmumu 
(prot. Nr. ___, p. ___)


Kuldīgas novada domes saistošie noteikumi Nr. ___/2026
“Transporta izdevumu kompensēšanas kārtība
Kuldīgas novada pašvaldības izglītības iestāžu pedagogiem”

	Izdoti saskaņā ar Izdoti saskaņā ar Izglītības likuma
17. panta trešās daļas 21.1 punktu

1. Saistošie noteikumi (turpmāk – noteikumi) nosaka kārtību un apmēru, kādā Kuldīgas novada pašvaldības dibinātu izglītības iestāžu pedagogiem (izņemot direktorus un iestāžu vadītājus) kompensē sabiedriskā transporta izmantošanas izdevumus vai pedagoga īpašumā, valdījumā (turējumā) vai lietošanā esoša transportlīdzekļa izmantošanas izdevumus (turpmāk – personīgā transporta izdevumi) braucieniem no deklarētās vai faktiskās dzīvesvietas līdz izglītības iestādei un atpakaļ.
2. Sabiedriskā transporta izdevumus (izņemot taksometru) kompensē 100 % apmērā no faktiskajām izmaksām, bet ne vairāk kā 100 euro mēnesī par nokļūšanu vienu reizi dienā vienā maršrutā no dzīvesvietas līdz izglītības iestādei, kurā pedagogs nodrošina izglītības procesa norisi, un atpakaļ, ja viņa dzīvesvieta atrodas vairāk nekā 50 kilometru attālumā no izglītības iestādes.
3. Gadījumā, ja pedagoga darba laika sākums vai darba laika beigas nesakrīt ar sabiedriskā transporta kursēšanas laiku (gaidīšanas laiks pārsniedz 2 stundas), pedagogam kompensē personīgā transporta izdevumus. 
4. Personīgā transporta izdevumus pedagogam drīkst kompensēt arī gadījumā, ja personīgā transporta izmantošana ir pamatoti lētāka vai laika ziņā izdevīgāka nekā sabiedriskā transporta izmantošana.
5. Personīgā transporta izdevumus kompensē par attālumu virs 50 kilometriem, ja attālums no dzīvesvietas līdz izglītības iestādei ir vismaz 50 kilometri. 
6. Ja pedagogs strādā vairākās Kuldīgas novada pašvaldības izglītības iestādēs, personīgā transporta izdevumu kompensāciju aprēķina no dzīvesvietas līdz tai izglītības iestādei, kura ir ģeogrāfiski tālākā.
7. Kuldīgas novada dome, atbilstoši kārtējā gada budžeta iespējām, drīkst noteikt arī prioritāro secību personīgā transporta izdevumu kompensēšanai, nosakot prioritāros mācību priekšmetus, kuru pedagogiem personīgā transporta izdevumi tiek kompensēti.
8. Ja transporta izdevumu kompensēšanai iesniegto iesniegumu kopējā summa pārsniedz kārtējā gada budžetā šim mērķim paredzētos līdzekļus, prioritāte kompensācijas saņemšanai ir:
8.1. pedagogiem, kuri pasniedz mācību priekšmetus, kuros novērojams kritisks vakanto vietu skaits vai identificēts augsts risks mācību procesa pārrāvumam tuvāko 3 gadu laikā;
8.2. pedagogiem, kuru dzīvesvieta atrodas tālāk no izglītības iestādes.
9. Transporta izdevumu kompensēšanai pedagogs mācību gada laikā iesniedz izglītības iestādes vadītājam iesniegumu (1. pielikums) ar paredzamajai kompensācijai attiecināmo informāciju, norādot dzīvesvietas adresi, attālumu no dzīvesvietas līdz izglītības iestādei vienā virzienā, sabiedriskā transporta veidu, maršrutu, vienas dienas izdevumu summu, vai personīgā transporta izmantošanas nepieciešamību un atbilstību noteikumos noteiktajiem kritērijiem. Ja ir mainījušies iesniegumā minētie faktiskie apstākļi, pedagogs par to nekavējoties rakstveidā informē iestādes vadītāju.
10. Izglītības iestādes vadītājs nosaka kārtību noteikumu 9. punktā minēto iesniegumu izskatīšanai, izvērtēšanai, akceptēšanai, izpildei un kontrolei.
11. Transporta izdevumus kompensē šādā kārtībā:
11.1. pedagogs 5 darbdienu laikā pēc kārtējā mēneša beigām iesniedz pārskatu (2. pielikums) izglītības iestādes vadītājam, norādot:
11.1.1. sabiedriskā transporta izmantošanas datumus, braucienu maršrutu un izmaksu kopējo summu, kā arī pievieno izdevumus apliecinošus dokumentus hronoloģiskā secībā (nebojātus, bez piezīmēm, labojumiem un svītrojumiem, ar skaidri salasāmu datumu un cenu);
11.1.2. personīgā transporta izmantošanas datumus, attālumu no dzīvesvietās līdz izglītības iestādei, kompensējamo summu;
11.2. izglītības iestāde pārbauda iesnieguma datu atbilstību noteikumu nosacījumiem (tai skaitā, cena, maršruts, biļešu datuma atbilstība klātbūtnei darbā izglītības iestādē) un līdz katra mēneša 15. datumam nodot Kuldīgas novada pašvaldības Finanšu un ekonomikas nodaļai izpildei iestādes vadītāja parakstītu dokumentu kompensācijas izmaksas veikšanai, norādot pedagoga pārskatā minēto kontu kredītiestādē;
11.3. Kuldīgas novada pašvaldības Finanšu un ekonomikas nodaļa veic kompensācijas izmaksu, ieturot ārējos normatīvajos aktos noteiktos nodokļus.
12. Tiesība uz transporta kompensācijas izmaksu stājas spēkā ar to mēnesi, kad izglītības iestādē tiek saņemts noteikumu 9. punktā noteiktais iesniegums.
13. Transporta izdevumu kompensāciju izmaksā par laiku, kad notiek mācību process, bet neizmaksā par dienām, kad pedagogs nav faktiski ieradies darbā (slimība, atvaļinājums, komandējums u.c.), personīgā transporta izdevumus kompensējot proporcionāli dienu skaitam, kad pedagogs faktiski ieradies darbā.
14. Transporta izdevumu kompensāciju nepiešķir, ja pedagogs saņem cita veida kompensācijas, pabalstus vai atlīdzību minēto izdevumu segšanai.
15. Sabiedriskā transporta izdevumu kompensāciju nevar saņemt, ja pedagogs vienlaikus izmanto valsts apmaksātus braukšanas maksas atvieglojumus.
16. Ja vairāki pedagogi no vienas apdzīvotas vietas uz vienu izglītības iestādi dodas ar vienu transportlīdzekli, personīgā transporta izdevumu kompensāciju ir tiesīgs saņemt tikai transportlīdzekļa īpašnieks/turētājs.
17. Noteikumi stājas spēkā 2027. gada 1. janvārī.

Kuldīgas novada domes priekšsēdētāja 		(Paraksts)*			I. Astaševska

* ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
[bookmark: piel-1493365]1. pielikums
Kuldīgas novada domes
27.08.2026. saistošajiem noteikumiem Nr. ___/2026
	 
	 

	 
	(izglītības iestādes nosaukums)


direktoram / vadītājam
	 
	 

	 
	(pedagoga vārds, uzvārds, amats)


Iesniegums transporta izdevumu kompensēšanai
Lūdzu saskaņot transporta izdevumu kompensāciju nokļūšanai no dzīvesvietas līdz izglītības iestādei un atpakaļ (atzīmēt ar "X" vienu atbilstošo izvēli):
	 
	Par braucieniem ar sabiedrisko transportu.

	 
	 



	 
	Par braucieniem ar personīgo transportu (nosvītrot neatbilstošo iemeslu, ja ir)
1) jo personīgā transporta izmantošana ir pamatoti lētāka, vai laika ziņā izdevīgāka, nekā sabiedriskā transporta izmantošana;
2) jo nav iespējams izmantot sabiedrisko transportu, vai tas nenodrošina ierašanos izglītības iestādē noteiktā laikā, vai atgriešanos dzīvesvietā iespējami saprātīgā laikā (gaidīšanas laiks pārsniedz 2 stundas);
3) darba laika sākums vai beigas ir ārpus sabiedriskā transporta kursēšanas laika un dzīvesvieta atrodas vairāk nekā _____ kilometru attālumā no izglītības iestādes.


Informācija transporta izdevumu kompensācijas piemērošanai:
	Faktiskā dzīvesvietas adrese
	 

	Attālums līdz izglītības iestādei vienā virzienā
	 

	Sabiedriskais transports (ja attiecināms):
	 

	- veids
	 

	- maršruts
	 

	- vienas dienas izdevumu summa
	 


Apliecinu, ka esmu iepazinies ar Kuldīgas novada domes noteikto kārtību transporta izdevumu kompensēšanai pašvaldības izglītības iestāžu pedagogiem.
Apliecinu, ka nesaņemu cita veida kompensācijas, pabalstus vai atlīdzību iesniegumā minēto izdevumu segšanai, un iesniegumā norādītās ziņas ir pilnīgas un patiesas, par ko uzņemos normatīvajos aktos paredzēto atbildību.
Piekrītu, ka personas datu apstrādes pārzinis "Kuldīgas novada pašvaldība"* veiks iesniegumā norādīto personas datu apstrādi lēmuma pieņemšanai.
	20____. gada ____._________
	______________________ (paraksts)


Aizpilda izglītības iestādes amatpersona
Pārbaudīju iesniegumā norādītās informācijas un datu pareizību pašvaldības noteiktajai kārtībai par transporta izdevumu kompensēšanu izglītības iestāžu pedagogiem.
	Precizējumi
	 

	 

	 


Iesniegumu apstiprinu.
	20____. gada ____._________
	 
	 

	 
	 
	(amatpersonas vārds, uzvārds, amats)


[bookmark: piel2]

* Iesniegumā norādītos personas datus Kuldīgas novada pašvaldība apstrādā kā pārzinis saskaņā ar Eiropas Parlamenta un Padomes Regulu (ES) 2016/679 (27.04.2016.) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Apstrādes mērķis un tiesiskais pamats ir iesnieguma izskatīšana saskaņā ar Iesniegumu likuma 3. panta otro daļu un pašvaldības saistošajiem noteikumiem par transporta izdevumu kompensēšanai pašvaldības izglītības iestāžu pedagogiem.


[bookmark: piel-1493368]2. pielikums
Kuldīgas novada domes
27.08.2026. saistošajiem noteikumiem Nr. ___/2026
	 
	 

	 
	(izglītības iestādes nosaukums)


direktoram / vadītājam
	 
	 

	 
	(pedagoga vārds, uzvārds, amats)


Pārskats transporta izdevumu kompensēšanai
Lūdzu kompensēt izdevumus nokļūšanai no dzīvesvietas līdz izglītības iestādei un atpakaļ saskaņā ar Kuldīgas novada domes 27.08.2026. saistošajiem noteikumiem Nr. ___/2026 "Transporta izdevumu kompensēšanas kārtība Kuldīgas novada pašvaldības izglītības iestāžu pedagogiem".
Informācija par sabiedriskā transporta izmantošanu:
Izmantoju sabiedriskā transporta pakalpojumus 20___. gada _______________ šādos datumos (atzīmēt):
(mēnesis)

	1.
	2.
	3.
	4.
	5.
	6.
	7.
	8.
	9.
	10.
	11.
	12.
	13.
	14.
	15.
	16.

	17.
	18.
	19.
	20.
	21.
	22.
	23.
	24.
	25.
	26.
	27.
	28.
	29.
	30.
	31.
	 


Kopējā kompensācijas summa (EUR) par sabiedriskā transporta biļetēm: ______________________.
Pievienoju iegādātās biļetes.
Informācija par personīgā transporta izmantošanu:
Izmantoju personīgo transportu 20___. gada _______________.
(mēnesis)

Attālums no dzīvesvietās līdz izglītības iestādei: ______________________.

Personīgo transportu neizmantoju – faktiski neierados darbā (slimība, atvaļinājums, komandējums u.c.) šādos datumos (atzīmēt):

	1.
	2.
	3.
	4.
	5.
	6.
	7.
	8.
	9.
	10.
	11.
	12.
	13.
	14.
	15.
	16.

	17.
	18.
	19.
	20.
	21.
	22.
	23.
	24.
	25.
	26.
	27.
	28.
	29.
	30.
	31.
	 




Kopējā kompensācijas summa (EUR) par personīgā transporta izmantošanu: ______________________.

Lūdzu veikt kompensācijas izmaksu uz manu norēķinu kontu kredītiestādē (nosaukums):
	 

	 



	konta numurs:
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 


Apliecinu, ka nesaņemu cita veida kompensācijas, pabalstus vai atlīdzību iesniegumā minēto izdevumu segšanai, un iesniegumā norādītās ziņas ir pilnīgas un patiesas, par ko uzņemos normatīvajos aktos paredzēto atbildību.
Piekrītu, ka personas datu apstrādes pārzinis "Kuldīgas novada pašvaldība"* veiks iesniegumā norādīto personas datu apstrādi lēmuma pieņemšanai.
	20____. gada ____._________
	______________________ (paraksts)



	 


Aizpilda izglītības iestādes amatpersona
Pārbaudīju iesniegumā norādītās informācijas un datu pareizību pašvaldības noteiktajai kārtībai par transporta izdevumu kompensēšanu izglītības iestāžu pedagogiem.
	Precizējumi
	 

	 

	 


Pārskatu apstiprinu.
	20____. gada ____._________
	 
	 

	 
	 
	(amatpersonas vārds, uzvārds, amats)



* Iesniegumā norādītos personas datus Kuldīgas novada pašvaldība apstrādā kā pārzinis saskaņā ar Eiropas Parlamenta un Padomes Regulu (ES) 2016/679 (27.04.2016.) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Apstrādes mērķis un tiesiskais pamats ir iesnieguma izskatīšana saskaņā ar Iesniegumu likuma 3. panta otro daļu un pašvaldības saistošajiem noteikumiem par transporta izdevumu kompensēšanai pašvaldības izglītības iestāžu pedagogiem.

